Diari Oficial de la Generalitat Valenciana


Sumari del DOGV 7226, del 04-03-2014 (2014/1732)

Notificació de la resolució dictada en el procediment de constitució de l'acolliment número 858/2012.
-----------------------------------------------------------------------------------------------------

### Dades del document

Número de DOGV
:   7226

Data del DOGV
:   04-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1732


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la resolució dictada en el procediment de constitució de l'acolliment número 858/2012. [2014/1732]  
Assumpte civil 000858/2012  
Pedro Moya Donate, secretari del Jutjat de Primera Instància número 7 de Castelló de la Plana.   
En el juí a què es fa referència s'ha dictat la resolució que té el text que, literalment, diu:  
  
«Magistrat jutge: José Luis Conde-Pumpido García.  
Castelló de la Plana, 24 de febrer de 2014  
  
Antecedents de fet  
Primer. En data 19 de juny de 2012, el lletrat habilitat de la Generalitat Valenciana, en representació de l'entitat pública a què es referixen els articles 172, 173 i 176.2 del Codi Civil, en la redacció que en fa la Llei Orgànica 1/1996, de 15 de gener, de Protecció al Menor, i la disposició addicional 1a de la Llei 21/1987, d'11 de novembre, va presentar sol·licitud de proposta prèvia d'adopció dels menors d'edat, S. E. i F. L.  
  
Segon. Admesa a tràmit la sol·licitud, es va registrar amb el número 858/2012, i hi van prestar el seu consentiment els adoptants i van ser escoltats els pares biològics (la mare biològica d'ambdós Natalia Leonteva, i el pare de S. E., Jaouad Echafi).  
Tercer. El Ministeri Fiscal va informar en el sentit de considerar procedent l'adopció dels menors d'edat, per ser el més adequat a l'interés d'estos, segons informe de data 1 de juliol de 2013.  
  
Part dispositiva  
Per raó del que s'ha exposat,  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, acorda l'adopció dels menors d'edat, S. E. (nascut a Torrent - València, en data 18 de juliol de 2008 i inscrit en el Registre Civil de la dita població, en la secció I, al tom 113, pàgina 251) i F. L. (nascut a Castelló de la Plana el 20 de juliol de 2010 i inscrit en el Registre Civil de la dita població, al tom 742, pàgina 209), en favor del matrimoni proposat pel Consell d'Adopció de Menors (expedient núm. 48/07), tot això en interés dels menors,  
  
Els cognoms dels menors es determinen en la forma legalment establida.  
Quan esta resolució siga ferma, notifiqueu-la per mitjà d'exhort als encarregats dels registres civils de Torrent (València) i Castelló de la Plana, a fi que procedisquen a la inscripció de l'adopció al marge de la inscripció de naixement dels adoptats, després d'això s'arxivarà este expedient.  
Notifiqueu esta resolució al promotor de l'expedient, als pares biològics i al Ministeri Fiscal, i feu-los saber que s'hi pot interposar recurs d'apel·lació en el termini de 20 dies.  
Per a la notificació a la mare biològica, Natalia Leonteva, en parador desconegut, publiqueu edictes en el tauler d'anuncis d'este Jutjat i en el Diari Oficial de la Comunitat Valenciana.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Uniu esta resolució al llibre d'actuacions definitives d'este Jutjat, i deixeu-ne testimoniança en les actuacions.  
Esta és la meua interlocutòria, que pronuncie, mane i firme.»  
  
Atés que es desconeix el domicili o la residència actuals de la part demandada, per provisió de 24 de febrer de 2014, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del Jutjat, per a portar a efecte la diligència de notificació als pares biològics, Jaouad Echafi i Natalia Leonteva.  
  
Diligència. L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
  
Castelló de la Plana, 24 de febrer de 2014.- El secretari judicial: Pedro Moya Donate.